钦定古今图书集成/明伦汇编/官常典/第744卷 > 王聘汝
## 钦定古今图书集成/明伦汇编/官常典/第744卷 > 王聘汝

按《颍州志》：聘汝，字起莘。愤母时氏殉难，自甘蔬素，手
录《金刚经》，每晨起焚香诵之，诵已辄痛哭，誓不与贼
共生。贼至焦陂，方议截杀，忽有鹳鸟鸣所居楼上。或
曰：“不吉，聘汝。”厉声曰：“生不如死，吾志决矣。”纠比邻壮
丁数百人，力战于杨家店。自巳至酉，几成奇捷，身被
数十创，死焉。颍人挽之曰：“一到黄泉先见母，又随霹”
雳逐欃枪。